Rust på Bagestålet?
Selvom du passer godt på dit Bagestål, kan der fra tid til anden opstå lidt rust. Mindre pletter kan ofte let fjernes med lidt ståluld og lunkent vand. Derefter tørrer du straks Bagestålet med et tørt håndklæde og lægger Bagestålet i en varm ovn, så det kan tørre fuldstændigt. Når det er fuldstændigt tør, lader du det køle af, hvorefter du kan gentage den indledende oliebehandling, som beskrevet i vejledningen.